Nafarroako Parlamentuko Mahaiak, 2017ko urriaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Azagrako Haur eta Lehen Hezkuntzako Francisco Arbeloa Ikastetxe Publikoko lehen mailako ikasgelak bikoizteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko urriaren 23an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

– Hezkuntza Departamentuak ez ditu bikoiztu Azagrako Francisco Arbeloa Haur eta Lehen Hezkuntzako Ikastetxe Publikoko Haur Hezkuntzako lehen mailako bi ikasgelak, zeinetan 26 ikasle baitaude matrikulaturik (horietako batean, gainera, hezkuntza premia bereziak dituen ikasle bat dago). Zergatik?

– Hezkuntza Departamentuak ba al daki ikasgela horietan atzerriko ikasleen kopuru handia dagoela?

– Departamentuak aldez aurretik aztertu eta planifikatu al du Azagrako ikastetxearen egoera, ikasle etorkin eta ikasturtea hasi ostean matrikulatutako ikasle ugari baititu?

Corellan, 2017ko urriaren 17an

Foru parlamentaria: Alberto Catalán Higueras